Zmenený a doplnený návrh rozhodnutie Európskeho parlamentu a Rady, ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec: financovanie projektov v oblasti energetiky v kontexte plánu hospodárskej obnovy Európy /* KOM/2009/0662 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 30.11.2009 KOM(2009)662 v konečnom znení Zmenený a doplnený návrh ROZHODNUTIE EURÓPSKEHO PARLAMENTU A RADY, ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec: financovanie projektov v oblasti energetiky v kontexte plánu hospodárskej obnovy Európy DÔVODOVÁ SPRÁVA ÚVOD Na trojstrannom stretnutí dňa 2. apríla 2009 sa Európsky parlament, Rada a Komisia dohodli na financovaní, ktoré sa v rámci plánu hospodárskej obnovy Európy[1] poskytne na projekty v oblasti energetiky a širokopásmového internetu vo vidieckych oblastiach, ako aj na činnosti súvisiace s „novými výzvami“, ktoré boli zistené v rámci preskúmania stavu reformy spoločnej poľnohospodárskej politiky (SPP). Súbor návrhov zameraný na poskytnutie dodatočného stimulu pre hospodárstvo a na zlepšenie energetickej bezpečnosti dosahuje výšku 5 000 mil. EUR v bežných cenách: - 3 980 mil. EUR sa sprístupní na financovanie projektov v oblasti energetiky v rámci výdavkovej kapitoly 1A finančného rámca: 2 000 mil. EUR v roku 2009 a 1 980 mil. EUR v roku 2010, - okrem toho sa 1 020 mil. EUR sprístupní v rámci výdavkovej kapitoly 2 na rozvoj širokopásmového internetu vo vidieckych oblastiach a na posilnenie činností súvisiacich s „novými výzvami“, ktoré boli zistené v rámci preskúmania stavu reformy SPP. Na základe uvedenej dohody a zmeneného a doplneného návrhu rozhodnutia Komisie z 8. apríla 2009[2] prijali Európsky parlament a Rada 6. mája 2009 rozhodnutie o revízii finančného rámca na roky 2007 – 2013[3]. Na účely financovania projektov v oblasti energetiky s cieľom podporiť oživenie hospodárstva sa pre rok 2009 zvýšil strop pre viazané rozpočtové prostriedky v rámci výdavkovej kapitoly 1A o 2 000 miliónov EUR. Toto zvýšenie bolo plne kompenzované znížením stropu pre rok 2009 pre viazané rozpočtové prostriedky v rámci výdavkovej kapitoly 2 o takú istú sumu. Zodpovedajúcim spôsobom sa upravili stropy pre platobné rozpočtové prostriedky pre roky 2009 – 2013. Popri uvedenom rozhodnutí bolo v rámci rozpočtu na rok 2009 sprístupnených na širokopásmový internet vo vidieckych oblastiach a činnosti súvisiace s „novými výzvami“ 600 miliónov EUR. Podľa dohody z 2. apríla 2009 sa zvyšná suma (1 980 miliónov EUR na projekty v oblasti energetiky a 420 miliónov EUR na rozvoj širokopásmového internetu vo vidieckych oblastiach a posilnenie činností súvisiacich s „novými výzvami“, ktoré boli zistené v rámci preskúmania stavu reformy SPP) „zabezpečí prostredníctvom kompenzačného mechanizmu v rámci postupu zmierovania rozpočtového postupu pre rok 2010 využitím všetkých rozpočtových prostriedkov stanovených v jeho právnom rámci, v prípade potreby najneskôr v rámci postupu zmierovania rozpočtového postupu pre rok 2011“. Komisia predložila 27. októbra 2009 návrh na kompenzáciu zvyšnej sumy v súlade s uvedenou dohodou[4]. V tomto predkladanom zmenenom a doplnenom návrhu rozhodnutia Európskeho parlamentu a Rady sa zohľadňujú konečné údaje o čerpaní prostriedkov EPZF v rámci výdavkovej kapitoly 2, ktoré neboli v čase, keď Komisia predkladala svoj pôvodný návrh rozhodnutia, k dispozícii, ako aj výsledky stretnutia v súvislosti s rozpočtovým zmierovacím postupom, ktoré sa uskutočnilo 18. novembra 2009. Preto sa v ňom navrhuje, aby sa finančný rámec revidoval takým spôsobom, aby sa strop pre rok 2010 pre viazané rozpočtové prostriedky v rámci výdavkovej kapitoly 1A zvýšil o 1 779 miliónov EUR. Okrem toho sa prostredníctvom využitia nástroja flexibility podľa bodu 27 medziinštitucionálnej dohody zo 17. mája 2006 o rozpočtovej disciplíne a riadnom finančnom hospodárení (ďalej len „medziinštitucionálna dohoda“) sprístupní 120 miliónov EUR a prostredníctvom využitia nepridelenej rezervy v rámci stropu pre rok 2010 pre viazané rozpočtové prostriedky v rámci výdavkovej kapitoly 1A sa sprístupní 81 miliónov EUR. Takýmto spôsobom sa v súlade s dohodou medzi troma inštitúciami a v plnej výške zabezpečí uvedených 1 980 miliónov EUR na projekty v oblasti energetiky v rámci plánu hospodárskej obnovy Európy. Popritom sa v rámci rozpočtu na rok 2010 sprístupní na širokopásmový internet vo vidieckych oblastiach a činnosti súvisiace s „novými výzvami“ 420 miliónov EUR. MOžNOSť PREROZDELENIA VÝDAVKOV V RÁMCI STROPU VÝDAVKOVEJ KAPITOLY 1A Na financovanie plánu hospodárskej obnovy Európy sa sprístupní rezerva vo výške 3 miliónov EUR, ktorá zostala v rámci stropu pre rok 2009 pre viazané rozpočtové prostriedky v rámci výdavkovej kapitoly 1A. V súlade s bodom 23 medziinštitucionálnej dohody, v ktorom sa ustanovuje, že pred revíziou stropu sa majú preskúmať možnosti prerozdelenia výdavkov, sa tri inštitúcie na uvedenom zmierovacom stretnutí dohodli, že na financovanie projektov v rámci plánu hospodárskej obnovy Európy sa použije 81 miliónov EUR nepridelenej rezervy pre rok 2010 v predbežnom návrhu rozpočtu Komisie. To je v súlade s vyhlásením prijatým 2. apríla 2009, v ktorom sa ustanovuje, že „kompenzačný mechanizmus sa nedotkne finančných prostriedkov programov podliehajúcich spolurozhodovaniu a každoročného rozpočtového postupu“. PRESUNY MEDZI VÝDAVKOVÝMI KAPITOLAMI V súlade s druhým odsekom bodu 23 medziinštitucionálnej dohody a v súlade s dohodou z 2. apríla 2009 sa inštitúcie na stretnutí v súvislosti s rozpočtovým zmierovacím postupom, ktoré sa uskutočnilo 16. novembra 2009, dohodli, že zvýšenie stropu pre viazané rozpočtové prostriedky v rámci výdavkovej kapitoly 1A budú „kompenzovať“ takýmto spôsobom: Viazané rozpočtové prostriedky: presuny z výdavkovej kapitoly 1B Z dôvodu nevyužitia technickej pomoci zostáva v rámci výdavkovej kapitoly 1B v rámci stropu pre viazané rozpočtové prostriedky pre rok 2009 rezerva 1 milión EUR a pre rok 2010 rezerva 6 miliónov EUR. Bolo dohodnuté, že tieto sumy sa využijú na financovanie projektov v oblasti energetiky v rámci plánu hospodárskej obnovy Európy. Komisia potvrdzuje, že rezerva v rámci viazaných rozpočtových prostriedkov vo výdavkovej podkapitole 1b pre rok 2010 vznikla výlučne v dôsledku prehodnotenia potrieb v oblasti technickej pomoci poskytovanej na podnet Komisie a/alebo v jej mene, ako sa ustanovuje v článku 45 nariadenia Rady (ES) č. 1083/2006. V dôsledku toho nemá žiadny vplyv na plánovanie, ani na viazané rozpočtové prostriedky v operačných programoch. Viazané rozpočtové prostriedky: presuny z výdavkovej kapitoly 2 V rámci stropu výdavkov pre viazané rozpočtové prostriedky v rámci výdavkovej kapitoly 2 pre rok 2009 zostáva konečná suma vo výške 1 036 miliónov EUR. Zahŕňa 34 miliónov EUR pochádzajúcich z nevyčerpaných prostriedkov programov rybného hospodárstva, ktoré boli zaradené do opravného rozpočtu č. 10/2009. Okrem toho, rozpočtové prostriedky v sume 250 miliónov EUR na rozvoj vidieka a 20 miliónov EUR na zmenu klímy boli zaradené do rozpočtu na rok 2009, nemôžu sa však použiť, pretože neexistuje príslušný právny základ. Keďže poľnohospodársky rok sa už skončil, dohodlo sa sprístupnenie zvyšnej rezervy na rok 2009 a nevyužitých rozpočtových prostriedkov v rámci výdavkovej kapitoly 2 na projekty v oblasti energetiky v kontexte plánu hospodárskej obnovy Európy, ktoré sa majú financovať v rámci výdavkovej kapitoly 1A. Po druhom čítaní rozpočtu na rok 2010 v Rade existuje v rámci stropu výdavkov pre viazané rozpočtové prostriedky pre rok 2010 počiatočná rezerva vo výške 1 083 miliónov EUR. Bolo dohodnuté, že táto rezerva sa použije na poskytnutie: - 420 miliónov EUR v rámci výdavkovej kapitoly 2, ktoré sú potrebné v rámci plánu hospodárskej obnovy Európy na rozvoj širokopásmového internetu vo vidieckych oblastiach a na posilnenie činností súvisiacich s „novými výzvami“, ktoré boli zistené v rámci preskúmania stavu reformy SPP, - ďalších 158 miliónov EUR, ktoré sa môžu sprístupniť na projekty v oblasti energetiky v rámci výdavkovej kapitoly 1A. Takto zostane rezerva vo výške 505 miliónov EUR dostupná pre poľnohospodárstvo v rámci stropu výdavkov pre rok 2010. Komisia sa v každom prípade zaviazala, že prijme všetky náležité opatrenia, aby sa zabezpečilo dodržanie rozhodnutí týkajúcich sa výdavkov a financovania SPP, ako aj dohody o preskúmaní stavu reformy SPP. Viazané rozpočtové prostriedky: presuny z výdavkovej kapitoly 3A Rezerva v rámci stropu pre viazané rozpočtové prostriedky v rámci výdavkovej kapitoly 3A v roku 2009 je 5 miliónov EUR. Keďže je rozpočtový rok takmer na konci a vzhľadom na to, že pre túto zostávajúcu sumu nebolo stanovené žiadne iné určenie, dohodlo sa, že sa tiež použije na financovanie projektov v oblasti energetiky v rámci plánu hospodárskej obnovy Európy. Viazané rozpočtové prostriedky: presuny z výdavkovej kapitoly 5 Rezervy v rámci stropov výdavkov vo výdavkovej kapitole 5 (administratíva) v roku 2009 dosahujú výšku 174 miliónov EUR (vrátane zvýšenia rezervy o 98 miliónov EUR vyplývajúcich z nedostatočného čerpania prostriedkov v rámci rozpočtu Komisie, Rady, Európskeho hospodárskeho a sociálneho výboru a Výboru regiónov a sprístupnených na základe opravného rozpočtu č. 10/2009). Pokiaľ ide o rok 2010, vzhľadom na pozmeňujúce a doplňujúce návrhy Európskeho parlamentu v rámci prvého čítania a pozmeňujúci návrh č. 3/2010 sa dohodlo, že sa ponechá rezerva vo výške 72 miliónov EUR. Časť tejto rezervy bude možno potrebné použiť na krytie dodatočných potrieb súvisiacich s nadobudnutím platnosti Lisabonskej zmluvy. Vzhľadom na to sa navrhuje, aby sa na financovanie projektov v oblasti energetiky v rámci plánu hospodárskej obnovy Európy sprístupnilo 300 miliónov EUR (174 miliónov EUR z rezervy 2009 a 126 miliónov z rezervy 2010). PLATOBNÉ ROZPOčTOVÉ PROSTRIEDKY V štvrtom odseku bodu 23 medziinštitucionálnej dohody sa stanovuje, že revízia nesmie viesť k narušeniu primeraného pomeru medzi záväzkami a platbami. Ročné stropy pre platobné rozpočtové prostriedky sa preto musia upraviť na základe profilov platieb plánovaných pre dodatočné záväzky v rámci výdavkovej kapitoly 1A a na základe zníženia platieb zodpovedajúceho zníženiu viazaných rozpočtových prostriedkov pre výdavkové kapitoly 1b, 2 a 5 v rokoch 2009 a 2010. SÚHRNNÁ TABUľKA A ZÁVER V tabuľke je uvedené zhrnutie navrhovaných zmien stropov pre viazané a platobné rozpočtové prostriedky finančného rámca. Uvedené sumy sú vyjadrené v bežných cenách. [pic] Vo všeobecnosti je revízia v zmysle globálnych stropov pre viazané a platobné rozpočtové prostriedky (vyjadrené v bežných cenách) neutrálna. Výsledkom týchto zmien je ďalej uvedená tabuľka finančného rámca v bežných cenách. Formálne rozhodnutie o revízii finančného rámca musí vychádzať zo základnej tabuľky, ktorá je obsiahnutá v medziinštitucionálnej dohode a ktorá je vyjadrená v stálych cenách roku 2004. Sumy v bežných cenách sa preto musia v súlade s bodom 16 medziinštitucionálnej dohody prepočítať na ceny roku 2004 pomocou fixného deflátora vo výške 2 % ročne. [pic] - Zmenený a doplnený návrh ROZHODNUTIE EURÓPSKEHO PARLAMENTU A RADY, ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec – financovanie projektov v oblasti energetiky v kontexte plánu hospodárskej obnovy Európy EURÓPSKY PARLAMENT A RADA EURÓPSKEJ ÚNIE, so zreteľom na medziinštitucionálnu dohodu medzi Európskym parlamentom, Radou a Komisiou zo 17. mája 2006 o rozpočtovej disciplíne a riadnom finančnom hospodárení[5], a najmä na jej body 21, 22 prvý a druhý pododsek a bod 23, so zreteľom na návrh Komisie, keďže: (1) Európsky parlament, Rada a Komisia sa na stretnutí v súvislosti s rozpočtovým zmierovacím postupom, ktoré sa uskutočnilo 18. novembra 2009, dohodli na modalitách poskytnutia dodatočného financovania na projekty v oblasti energetiky a širokopásmového internetu v rámci plánu hospodárskej obnovy Európy, ako aj poskytnutia investícií na posilnenie činností súvisiacich s „novými výzvami“, ktoré boli zistené v rámci strednodobého preskúmania stavu reformy spoločnej poľnohospodárskej politiky z roku 2003 (ďalej len „preskúmanie stavu reformy SPP“)[6]. V súvislosti s týmto financovaním je potrebné revidovať viacročný finančný rámec na roky 2007 – 2013 v súlade s bodmi 21, 22 a 23 medziinštitucionálnej dohody s cieľom zvýšiť strop na rok 2010 pre viazané rozpočtové prostriedky v rámci výdavkovej podkapitoly 1A o sumu 1 779 mil. EUR v bežných cenách. (2) Zvýšenie stropu výdavkovej podkapitoly 1A pre rok 2010 bude plne kompenzované znížením stropov pre viazané rozpočtové prostriedky v rámci výdavkových kapitol 1A, 1B, 2, 3A a 5 pre rok 2009, ako aj stropov pre viazané rozpočtové prostriedky v rámci výdavkových kapitol 1B, 2 a 5 pre rok 2010. (3) Na účely zachovania primeraného pomeru medzi záväzkami a platbami sa upravia ročné stropy pre platobné rozpočtové prostriedky. Táto úprava bude neutrálna. (4) Príloha I medziinštitucionálnej dohody o rozpočtovej disciplíne a riadnom finančnom hospodárení by sa preto mala zodpovedajúcim spôsobom zmeniť a doplniť[7], ROZHODLI TAKTO: Jediný článok Príloha I medziinštitucionálnej dohody o rozpočtovej disciplíne a riadnom finančnom hospodárení sa nahrádza prílohou k tomuto rozhodnutiu. V Bruseli Za Európsky parlament Za Radu Algirdas SEMETA člen Komisie PRÍLOHA [pic] [1] KOM(2008) 859 v konečnom znení/2. [2] KOM(2009)171 v konečnom znení. [3] Ú. v. EÚ L 132, 29.5.2009, s. 8. [4] KOM(2009) 600. [5] Ú. v. EÚ C 139, 14.6.2006, s. 1. [6] KOM(2008) 800, KOM(2008) 859, KOM(2009) 171 a Ú. v. EÚ L 132, 29.5.2009, s. 8. [7] Na tento účel sa číselné údaje vyplývajúce z uvedenej dohody prepočítajú na ceny roka 2004.